दो साल में पंचायत की पहली बैठक लिया अतिक्रमण हटाने का प्रस्ताव
कोशीथलग्राम पंचायत की कोरम बैठक दो साल में पहली बार सोमवार को सरपंच की अनुपस्थिति में उप सरपंच नारायण लाल जाट की अध्यक्षता में हुई। बैठक में वार्डपंच विक्रम सिंह ने वार्ड 10 में अधूरी सड़क नाली मरम्मत का काम पूरा नहीं करने तक ठेकेदार छोटू खां को भुगतान नहीं देने का प्रस्ताव रखा। जिसका सभी सदस्यों ने समर्थन किया। वार्डपंच दिलखुश सूर्या ने बस स्टैंड पर सर्किल बनाकर हाई मास्ट लाइट लगाने, गांव में सफाई कराने और प्रत्येक चौराहे पर कचरा पात्र लगाने का प्रस्ताव रखा। इंदिरा देवी पाराशर ने प्रत्येक वार्ड में समय पर पेयजल आपूर्ति सुनिश्चित करने का प्रस्ताव रखा। वार्ड एक से 15 तक में अतिक्रमण हटाने का प्रस्ताव भी लिया गया। शीघ्र प्रशासन से स्वीकृति लेकर पुलिस जाब्ते की मौजूदगी में अतिक्रमण हटाने पर सहमति बनी। बैठक में वार्डपंच विक्रम सिंह, दिलखुश, सूर्या, इंदिरा देवी, रेखा कंवर, लक्ष्मण गाडरी, मोहम्मद शरीफ, उप सरपंच नारायण जाट, पीरू मोहम्मद आदि मौजूद थे।
hin_Deva hin_Deva